### Resume

Resultatrevisionen bliver udarbejdet én gang om året, og er en opfølgning på de konkrete mål i beskæftigelsesplanen.

### Sagsfremstilling

Resultatrevisionen for 2021 fungerer som opfølgning på det forgangne års resultater i forhold til de udmeldte ministermål og fortæller, hvordan [adresse] resultater i forhold til det vedtagne mål omkring en kontinuerlig forbedring frem mod en top 20 placering på beskæftigelsesministerens benchmarking er opnået.

Beskæftigelsesministeren har for 2021 udmeldt følgende 5 ministermål:

1. Alle ledige skal have en værdig sagsbehandling
2. Flere ledige skal opkvalificeres
3. Flere flygtninge og familiesammenførte skal være selvforsørgende
4. Flere personer med handicap skal i beskæftigelse
5. Virksomhederne skal sikres den nødvendige og kvalificerede arbejdskraft

Resultater 2021:

2021 har endnu engang været et unormalt år, da det har været præget af coronapandemien, med deraf følgende ned- og oplukning af samfundet. Det har haft store konsekvenser dog med regionale forskelle for hele [adresse]. De fleste mål er på grund af top 20 målsætningen dynamiske mål, og derfor tager den på sin vis højde for det usædvanlige år, da alle kommuner er i samme situation. Der er dog som sagt, store regionale og kommunale forskelle i, hvor hårdt årets nedlukninger har ramt de enkelte målgrupper på Arbejdsmarkedsområdet.

I Vejle Kommune har udviklingen i 2021 især på de forsikrede ledige været positiv. Udfordringen har i 2021 været på kontanthjælpsområdet, hvor det har været sværere at profitere af de gode konjunkturer.

Resultaterne for 2021 er vedhæftet som bilag, hvor der er en gennemgang af de enkelte ministermål samt oversigt over målet om en kontinuerlig forbedring frem mod en top 20 placering på beskæftigelsesministeren rangliste.

Proces:

Arbejdsmarkedsudvalget sendte på mødet den 2. juni 2022 udkast til Resultatrevision 2021 i høring i [adresse]. Forvaltningen har modtaget høringssvar fra [adresse]. Høringssvaret giver ikke anledning til ændringer i selve Resultatrevision 2021, men de indkomne bemærkninger vil blive inddraget i den årlige justering af Beskæftigelsesplanen.

Høringssvaret er vedlagt som bilag.

Resultatrevision 2021 sendes til godkendelse i Økonomiudvalget og Byrådet.

### Klima og resiliensvurdering

Ingen bemærkninger.

### Historik

Økonomi- og arbejdsmarkedsdirektøren indstiller 23. juni 2022, pkt. 64:

|  |  |
| --- | --- |
| at | Arbejdsmarkedsudvalget anbefaler byrådet at godkende Resultatrevision 2021 |

Beslutning fra Arbejdsmarkedsudvalget, 23. juni 2022, pkt. 64:

Arbejdsmarkedsudvalget anbefaler Byrådet at godkende Resultatrevision 2021.

Jon Pedersen og Jakob Berg var fraværende under dette punkt.

Beslutning fra Økonomiudvalget, 7. august 2022, pkt. 150:

Anbefales.

### Beslutning

Godkendt.

Fraværende: Ragnar Frandsen, i stedet mødte Daniella Søndergaard

Fraværende: Ruben Jensen, istedet mødte Dennis Christiansen

Fraværende: Gunner Lauridsen, i stedet mødte Jarl Lassen